PATVIRTINTA

Lentvario pradinės mokyklos

direktoriaus 2014 m. rugpjūčio d.

įsakymu Nr.

**TRAKŲ R. LENTVARIO PRADINĖS MOKYKLOS**

**2014-2015 m. m.**

**UGDYMO PLANAS**

1. **BENDROSIOS NUOSTATOS**
2. 2013-2014 mokslo metų pradinio ugdymo programos ir priešmokyklinio ugdymo programos ugdymo planas (toliau- Ugdymo planas) reglamentuoja Lentvario pradinė mokyklos pradinio ir priešmokyklinio ugdymo plano rengimą, pradinio ugdymo programos, pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių, priešmokyklinio ugdymo programos, taip pat ir neformaliojo vaikų švietimo programų įgyvendinimą mokykloje.
3. Ugdymo plano paskirtis- padėti Lentvario pradinei mokyklai, vykdančiai pradinio ugdymo programą, pradinio ugdymo individualizuotą programą, priešmokyklinio ugdymo programą (toliau- mokykla), savarankiškai bei veiksmingai planuoti ir organizuoti pradinio ugdymo ir priešmokyklinio ugdymo įgyvendinimą.
4. Ugdymo plane vartojamos sąvokos:

**kontrolinis darbas**- žinių, gebėjimų, įgūdžių parodymas arba mokinių žinias, gebėjimus įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių;

**mokyklos ugdymo planas**- mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu;

**pamoka**- pagrindinė nustatytos trukmės nepertraukiamo ugdymosi organizavimo forma;

**specialiosios pratybos**- švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

1. Kitos Ugdymo plane vartojamos sąvokos atitinka Lietuvos Respublikos švietimo įstatyme (Žin., 1991, Nr. 23-593; 2011, Nr. 38-1804) ir kituose švietimą reglamentuojančiuose teisės aktuose vartojamas sąvokas.
2. **MOKYKLOS UGDYMO PLANO RENGIMAS**
3. Lentvario pradinės mokyklos 2014-2015 mokslo metų pradinio ugdymo ir priešmokyklinio ugdymo ( toliau- Mokyklos ugdymo planas) sudaromas vadovaujantis Bendrąja programa, Bendruoju ugdymo planu, pradinį ugdymą, priešmokyklinį ugdymą, neformalųjį vaikų švietimą ir kitą mokyklos veiklą reglamentuojančiais teisės aktais bei mokyklos strateginiu planu.
4. Mokyklos ugdymo planą rengia Lentvario pradinės mokyklos direktorės O.Ramanauskienės 2014-05-17 įsakymu Nr. V-58 sudaryta darbo grupė.
5. Mokykla rengia vienerių metų pradinio ir priešmokyklinio ugdymo programoms įgyvendinti bendrą Mokyklos ugdymo planą.
6. Mokyklos ugdymo planą iki ugdymo proceso pradžios tvirtina mokyklos direktorius, projektą suderinęs su mokyklos taryba, Trakų r. sav. Švietimo skyriumi.
7. Mokyklos ugdymo plane įteisinti susitarimai dėl:
   1. ugdymo procesų organizavimo laikotarpių, papildomų atostogų;
   2. Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 (Žin., 2008, Nr. 99-3848), 1 priedui „Pradinio ugdymo bendroji programa“ (toliau- Bendroji programa) skiriamų ugdymo valandų paskirstymo varianto, numatyto Bendrojo plano 21 punkte pasirinkimo;
   3. ugdymo turinio formavimo, ugdymo organizavimo formų, edukacinių erdvių kūrimo ir panaudojimo;
   4. klasių dalijimo į grupes, valandų skirtų mokinių ugdymosi poreikiams tenkinti, panaudojimo;
   5. klasių jungimo, jungtinei klasei skiriamų valandų skaičiaus, jungtinės klasės organizavimo;
   6. ugdymo turinio planavimo laikotarpių, struktūros ir kitų su ugdymo turinio planavimu susijusių aspektų;
   7. mokinių mokymosi krūvio reguliavimo priemonių: didžiausio ugdymo valandų skaičiaus per savaitę, patikrinamųjų darbų organizavimo būdų ( kontrolinių, diagnostinių testų ir kt.), didžiausio patikrinamųjų darbų skaičiaus per savaitę, namų darbų skyrimo;
   8. mokinių ugdymo pasiekimų ir pažangos vertinimo metodikos ir tvarkos;
   9. vadovėlių ir kitų mokymo(si) priemonių pasirinkimo, naudojimosi jomis mokykloje principų ir tvarkos;
   10. Bendrosios programos pritaikymo mokiniams, turintiems specialiųjų ugdymosi poreikių dėl išskirtinių gabumų, įgimtų ar įgytų sutrikimų, nepalankių aplinkos veiksnių ir pradinio ugdymo individualizuotos programos įgyvendinimo;
   11. švietimo pagalbos mokiniui ir mokytojui teikimo;
   12. prevencinių programų pasirinkimo bei jų įgyvendinimo (integruojant į Bendrosios programos dalykų programas);
   13. neformaliojo vaikų švietimo programų pasirinkimo bei jų įgyvendinimo, skiriamų ugdymo valandų, mokinių skaičiaus grupėse.
8. **PRIEŠMOKYKLINIO UGDYMO PROGRAMOS ĮGYVENDINIMAS**
9. BENDROSIOS NUOSTATOS
10. Priešmokyklinis ugdymas organizuojamas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2005 m. birželio 22 d. įsakymu Nr. ISAK-1180 (Žin., 2005, Nr. 84-3118).
11. Priešmokyklinis ugdymas teikiamas pagal Bendrąją priešmokyklinio ugdymo ir ugdymosi programą, patvirtintą Lietuvos Respublikos švietimo ir mokslo ministro 2002 m. birželio 24 d. įsakymu Nr. 1147 (Žin., 2003, Nr. 5-214) ir Priešmokyklinio ugdymo standartą, patvirtintą Lietuvos Respublikos švietimo ir mokslo ministro 2003 m. liepos 9 d. įsakymu Nr. ISAK-1015 (Žin., 2003, Nr. 77-3525).
12. Vaikai į priešmokyklinio ugdymo grupę priimami vadovaujantis ,,Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašu“, patvirtintu LR švietimo ir mokslo ministro 2005 m. spalio 29 d. įsakymu Nr. ISAK-2173.

II. BENDRIEJI REIKALAVIMAI

1. Priešmokyklinės grupės sudaromos atsižvelgiant į tėvų pageidavimus ir kuriant lygias sėkmingo mokyklinio starto galimybes, siekiant mokyklinio brandumo.
2. Priešmokyklinis ugdymas teikiamas vaikui, kuriam tais kalendoriniais metais sueina 6 metai. Priešmokyklinis ugdymas gali būti teikiamas anksčiau tėvų prašymu ir jei tokį ugdymą rekomenduoja pedagoginių psichologinių tarnybų psichologai, teisės aktų nustatyta tvarka įvertinę vaiko brandą mokytis pagal priešmokyklinio ugdymo programą.
3. Priešmokyklinis ugdymas nėra teikiamas jaunesniam nei 5 metų vaikui ir vaikui, kuriam tais kalendoriniais metais sueina 7 metai.
4. Priešmokyklinio ugdymo trukmė – vieneri metai.
5. Priešmokyklinis ugdymas gali būti teikiamas daugiau nei vienerius metus vaikui, kuriam tais kalendoriniais metais dar nesueina 7 metai, specialistams įvertinus vaiko galimybes ugdytis pagal pradinio ugdymo programą, vadovaujantis Asmens specialiųjų poreikių įvertinimo tvarka, patvirtinta Lietuvos Respublikos švietimo ir mokslo, Lietuvos Respublikos sveikatos apsaugos, Lietuvos Respublikos socialinės apsaugos ir darbo ministrų 2000 m. spalio 4 d. įsakymu Nr. 1221/527/83 (Žin., 2000, Nr. 85-2608) ir rekomendavus šiuo atveju, kai nėra mokyklos, galinčios tenkinti specialiuosius ugdymosi poreikius, ugdymas(-is) priešmokyklinėje grupėje padės sumažinti specialiuosius ugdymosi poreikius.
6. Tėvams (globėjams) pasirašius mokymo sutartį, vaikui priešmokyklinės grupės lankymas yra privalomas.
7. Vaikas, kuris priešmokyklinio ugdymo grupės nelankė daugiau kaip du trečdalius šios 29 punkte nurodyto laiko, yra laikomas nedalyvavusiu priešmokyklinio ugdymo programoje.
8. Priešmokyklinio ugdymo grupėje, kurioje ugdosi vaikas(ai) negalintis(ys) savarankiškai dalyvauti ugdyme, turintis(ys) labai didelių specialiųjų ugdymosi poreikių, kurie nustatyti vadovaujantis Specialiųjų poreikių asmenų sutrikimų ir jų laipsnių nustatymo ir specialiųjų poreikių asmenų priskyrimo specialiųjų ugdymosi poreikių grupei tvarka, patvirtinta Lietuvos Respublikos švietimo ir mokslo, Lietuvos Respublikos sveikatos apsaugos, Lietuvos Respublikos socialinės apsaugos ir darbo ministrų 2002 m. liepos 12 d. įsakymu Nr. 1329/368/980 (Žin., 2002, Nr.84-3672) dėl priešmokyklinio ugdymo pedagogo padėjėjo etato steigimo sprendimus priima steigėjas.
9. Priešmokyklinio ugdymo grupėje ugdoma ne daugiau kaip 20 vaikų: vienas sutrikusio, riboto intelekto, kurčias, neprigirdintis, aklas, silpnaregis, turintis judesio ir padėties, kompleksinių, emocijų, elgesio ir socialinės raidos ar žymių kalbos ir kitų komunikacijos sutrikimų vaikas, integruotai ugdomas priešmokyklinio ugdymo grupėje, prilyginimas 2 tos grupės vaikams – atitinkamai mažinamas maksimalus vaikų skaičius grupėje.
10. Priešmokyklinio ugdymo grupės su pradinėmis klasėmis nejungiamos.
11. PRIEŠMOKYKLINIO UGDYMO ORGANIZAVIMAS
12. Grupėje vykstantį procesą reglamentuoja konkrečios grupės ugdymo(si) tikslai.
13. Mokykloje įsteigta viena priešmokyklinio ugdymo grupė.
14. Mokykloje organizuojamas priešmokyklinis ugdymas pagal I modelį, patvirtintą 2012 m. rugpjūčio 30 d. Trakų rajono savivaldybės tarybos sprendimu Nr.S1 – 211 „Dėl Trakų rajono savivaldybės švietimo įstaigų priešmokyklinio ugdymo organizavimo modelių“.
15. I modelis:
    1. grupės veiklos trukmė per dieną – 4 val.
    2. grupėje vykstantį ugdymą reglamentuoja Priešmokyklinio ugdymo ir ugdymosi bendroji programa ir konkrečios grupės ugdymo(si) tikslai (socialinė ir kultūrinė vaikų patirtis, jų brandumas ir kt.). Ugdymas grupėje vyksta kaip vientisas procesas, jis neskaidomas į atskiras sritis (atskirus dalykus) ir vyksta integruotai. Pabrėžiamas būtinų priešmokyklinio amžiaus vaikams kompetencijų ugdymas, o ne specifinės žinios ar siauri mokėjimai (pavyzdžiui, mokymas rašyti raides);
    3. minimalus vaikų skaičius grupėje – 10, maksimalus skaičius – 20.
    4. Grupėje dirba vienas priešmokyklinio ugdymo pedagogas.
16. Mokykla:
    1. mokyklos vadovas, atsižvelgdamas į steigėjo patvirtintą priešmokyklinio ugdymo modelį, parengia ir tvirtina priešmokyklinio ugdymo pedagogo pareigybės aprašymą;
    2. mokyklos vadovas pasirašo mokymo sutartį su tėvais (globėjais), kurioje įteisinami abiejų šalių susitarimai dėl priešmokyklinio ugdymo programos įgyvendinimo sąlygų ir švietimo pagalbos, mokyklos ir tėvų (globėjų) teisių ir pareigų.
    3. Sutartis registruojama Mokymo sutarčių registracijos knygoje.
    4. Sudarius sutartį vaikas įrašomas į mokyklos abėcėlinę knygą, formuojama asmens byla.

IV. PRIEŠMOKYKLINIO UGDYMO PROCESO TRUKMĖ

1. Kasdieninė veikla priešmokyklinio ugdymo grupėje pradedama 8 valandą, baigiama 12 val. Priešmokyklinio ugdymo grupė dirba 5 dienas per savaitę. Kai oro temperatūra yra 20 laipsnių šalčio ar žemesnė, grupėje užsiėmimai nevyksta.
2. Ugdomosios veiklos laikotarpis – 160 dienų (640 valandų).
3. Ugdomoji veikla:
   1. 2014-2015 m. m. pradedama rugsėjo 1d., baigiama gegužės 29 d.;
   2. programos įgyvendinimo laikotarpiu vaikų atostogos organizuojamos pagal mokykloje nustatytą pradinių klasių mokinių atostogų laiką;
   3. atostogų trukmė kalendorinėmis dienomis:

|  |  |  |
| --- | --- | --- |
| **Atostogos** | **Laikas** | **Į mokyklą** |
| Rudens | 2014-10-27 – 2014-10-31 |  |
| Žiemos (Kalėdų) | 2014-12-22 – 2015-01-02 | 2015-01-05 |
| Pavasario (Velykų) | 2015-03-30 – 2015-04-03 | 2015-04 -07 |
| Vasaros | 2015-05-29 - 2015 -08-31 |  |

* 1. Papildomoms atostogoms skiriama 10 ugdymosi dienų (du kartus per metus):

|  |  |
| --- | --- |
| **Atostogų laikas** | **Į mokyklą** |
| 2014-11-03 – 2014-11-07 | 2014-11-10 |
| 2015-03-23 – 2014-03-27 | 2015-04-07 |

V. PRIEŠMOKYKLINIO UGDYMO PROGRAMOS ĮGYVENDINIMO BENDROSIOS NUOSTATOS

1. *Priešmokyklinio ugdymo grupės veiklos planas:*

|  |  |
| --- | --- |
| Veiklos kryptys | Skiriamas laikas per savaitę (minutėmis)  Mokantiems gimtąją kalbą (mokyklos dėstomąją) |
| **Komunikacinė veikla** (gimtoji kalba – kalba, kuria vaikas mokysis, bendravimas) | 4 val. |
| **Meninė veikla** (dailė, muzika, šokis, teatras) | 4 val. |
| **Pažintinė veikla** (socialinė, kultūrinė, gamtinė aplinka, elementarūs matematiniai vaizdiniai) | 4 val. |
| **Kūno kultūra ir sveikata** | 4 val. |
| **Darbo veikla** (žaidimai ir darbo pradmenys) | 4 val. |
| **Viso:** | 20 tarifikuojamų valandų (700 min.) |

1. Per 3 savaites nuo programos įgyvendinimo pradžios parengia grupės ugdomosios veiklos planą pagal patvirtintą priešmokyklinio ugdymo modelį, planuoja savaitės veiklą. Planą tvirtina mokyklos vadovas.
2. Programą įgyvendina priešmokyklinio ugdymo pedagogė Filionija Matuliūkštienė.
3. Priešmokyklinio ugdymo pedagogas, planuodamas grupės ugdomąją veiklą, individualizuoja ugdymo tikslus ir turinį atsižvelgdamas į bendrą grupės specifiką ir individualius vaikų poreikius, mokyklos ir regiono ypatumus.
4. Priešmokyklinio ugdymo grupėje dirba vienas pedagogas. Grupės veikla yra vientisas procesas. Jis neskaidomas į atskiras sritis (atskirus dalykus) ir vyksta integruotai. Užsiėmimų pobūdį (žaidimus, veiklą grupėje, išvykas ir kt.) ir trukmę lemia ugdymo(si) tikslai bei grupės vaikų poreikiai.
5. Priešmokyklinės grupės veikla organizuojama priešmokyklinės grupės patalpoje. Užsiėmimų pobūdį (žaidimus, veiklą grupėje, išvykas ir kt.) ir trukmę lemia ugdymo(si) tikslai bei grupės vaikų poreikiai.
6. Komunikavimo, pažinimo, socialinės, sveikatos saugojimo, meninės kompetencijų ugdymo planus rengia priešmokyklinio ugdymo grupės pedagogai. Veiklą planuoja savaitei.
7. VAIKŲ PAŽANGOS IR PASIEKIMŲ VERTINIMAS
8. Vaikų pasiekimai ir pažanga vertinami vadovaujantis Priešmokyklinio ugdymo standartu, patvirtintu LR švietimo ir mokslo ministro 2003-07-09 įsakymu Nr. ISAK-1015 (Žin.,2003, Nr. 77-3525) vaikų pažangą ir pasiekimus vertina priešmokyklinio ugdymo pedagogas.
9. Pažanga programos įgyvendinimo laikotarpiu yra vertinama nuolat, laisvai pasirenkant vertinimo būdus ir metodus. Pasiekimai fiksuojami tam skirtame Vaiko pasiekimų apraše.
10. Vaiko, turinčio specialiųjų ugdymosi poreikių, pasiekimus vertina priešmokyklinio pedagogas kartu su specialistu (specialiuoju pedagogu, logopedu), individualiai dirbusiu su vaiku.
11. Vaiko pasiekimų vertinimas atliekamas ugdomųjų metų pradžioje ir pabaigoje: priešmokyklinio ugdymo pedagogas(ai) per keturias savaites nuo ugdymo programos įgyvendinimo pradžios atlieka grupės vaikų pirminį įvertinimą. Vaiko pasiekimus vertina aprašu, vadovaudamasi „Vaiko brandumo mokyklai” rodikliais, „Priešmokyklinio ugdymo standartu“.
12. Įgyvendinus programą, priešmokyklinio ugdymo pedagogas atlieka galutinį vaiko pasiekimų įvertinimą ir parengia laisvos formos išvadą – rekomendacijas pradinių klasių mokytojui.
13. **PRADINIO UGDYMO PROGRAMOS ĮGYVENDINIMAS**
14. PRADINIO UGDYMO PROGRAMOS TRUKMĖ
15. Mokslo metai:
    1. 2014-2015 mokslo metai prasideda 2014 m. rugsėjo 1 d., baigiasi 2015 m. rugpjūčio 31 d. Ugdymo procesas prasideda 2014 m. rugsėjo 1 d., baigiasi 2015 m. gegužės 29 d.
16. Vienerių mokslo metų ugdymo proceso trukmė -32 savaitės. Mokykloje mokomasi penkias dienas per savaitę.
17. Ugdymo procesas organizuojamas pusmečiais:

|  |  |
| --- | --- |
| *I pusmetis* | *II pusmetis* |
| 2014-09-01 – 2014-12-31 | 2015-01-01 – 2015-05-29 |

1. Mokiniams skiriamos atostogos:

|  |  |
| --- | --- |
| *Atostogos* | *Laikas* |
| Rudens | 2014-10-27 – 2014-10-31 (į mokyklą 11-10) |
| Žiemos (Kalėdų) | 2014-12-22 – 2015-01-02 |
| Pavasario(Velykų) | 2015-03-30 – 2015-04-03 |
| Vasaros | 2015-06-01 – 2015-08-31 |

1. Papildomos atostogos skiriamos:

|  |  |
| --- | --- |
| *Atostogos* | *Laikas* |
| Papildomos (rudens) | 2014-11-03 – 2014-11-07 |
| Papildomos (žiemos) | 2015-03-23 – 2015-03-27 |

1. 10 ugdymo proceso dienų per mokslo metus skiriama kultūrinei (tai pat etninei), meninei, pažintinei, kūrybinei, sportinei, praktinei, socialinei, prevencinei veiklai ( ši veikla yra ugdymo proceso dalis, ja siekiama Bendrojoje programoje numatytų ugdymo tikslų):

Rugsėjo 1- osios (Mokslo ir žinių) šventė (2014 m. rugsėjo 1 d.)

Sporto šventė ( testavimas KKŽ, kvadrato varžybos) ( rugsėjo- spalio mėn.);

Kalėdiniai renginiai (gruodžio mėn.);

Išvykos į edukacines pamokas;

Kaziuko mugė (kovo 4d.)

Teatro diena (kovo mėn.);

Pavasario talka „Darom 2015“ ( balandžio mėn.);

Sporto ir šokio šventė (gegužės mėn.);

Pažintinės ekskursijos po Lietuvą (gegužės mėn.);

Paskutinio skambučio šventė (2015 m. gegužės 29 d.)

1. Paskelbus ekstremalią padėtį, keliančią pavojų mokinių gyvybei ar sveikatai, nustačius ypatingą epideminę padėtį dėl staigaus ir neįprastai didelio užkrečiamųjų ligų išplitimo, taip pat oro temperatūrai esant 20 laipsnių šalčio ar žemesnei mokiniai į mokyklą gali nevykti. Šios dienos įskaičiuojamos į ugdymo dienų skaičių. Mokyklos direktorius priima sprendimus dėl ugdymo proceso koregavimo, apie priimtus sprendimus informuoja mokyklos tarybą, Trakų r. savivaldybės Švietimo skyrių.
2. BENDROSIOS PROGRAMOS ĮGYVENDINIMO

BENDROSIOS NUOSTATOS

1. Bendroji programa įgyvendinama vadovaujantis joje nustatytomis bendrosiomis ugdymo nuostatomis ir principais, didaktinėmis mokinių pasiekimų vertinimo nuostatomis panaudojant ugdymo turinio integravimo galimybes ir laikantis ugdymo aplinkos kūrimo reikalavimų.
2. Bendrajai programai ir neformaliojo švietimo programoms įgyvendinti skiriamos ugdymo valandos, kai ugdymo valandos trukmė 1 klasėse-35 min., 2-4 klasėse – 45 min.:

|  |  |
| --- | --- |
| *Dalykai* | *1-4 klasėms skiriamos ugdymo valandos* |
| Dorinis ugdymas (tikyba arba etika) | 128 |
| Lietuvių kalba (gimtoji) | 928 |
| Užsienio kalba | 192 |
| Matematika | 576 |
| Pasaulio pažinimas | 256 |
| Dailė ir technologijos | 256 |
| Muzika | 256 |
| Kūno kultūra | 352 |
| Valandos, skiriamos mokinių ugdymo(si) poreikiams tenkinti | 160 |
| Iš viso pradinio ugdymo programai įgyvendinti | 3104 |
| Neformaliojo švietimo valandos | 256 |

1. Atsižvelgiant į mokinių ugdymosi poreikius ir galimybes mokykla parinko ugdymo valandų paskirstymo variantą. Ugdymo valandos bendrajai programai įgyvendinti paskirstomos taip:
   1. skiriant ugdymo dalykui konkrečiai klasei reikalingą ugdymo valandų skaičių, (perskirstant ketveriems metams ugdymo dalyko programai skiriamas ugdymo valandas), per ketverius metus užtikrinant 17 punkte ugdymo dalykui numatytą bendrą ugdymo valandų skaičių;
   2. perskirstant ugdymo dalykams klasei vieneriems metams skiriamą ugdymo valandų skaičių, išlaikant bendrą pradinio ugdymo programos koncentrui (per dvejus metus) skiriamų ugdymo valandų skaičių:

|  |  |  |  |
| --- | --- | --- | --- |
| Dalykai | 1-2 klasės | 3-4 klasės | Iš viso skiriama ugdymo valandų |
| Dorinis ugdymas (tikyba arba etika) | 64 | 64 | 128 |
| Lietuvių kalba ( gimtoji) | 480 | 448 | 928 |
| Užsienio kalba (anglų) | 64 | 128 | 192 |
| Matematika | 288 | 288 | 576 |
| Pasaulio pažinimas | 128 | 128 | 256 |
| Dailė ir technologijos | 128 | 128 | 256 |
| Muzika | 128 | 128 | 256 |
| Kūno kultūra | 160 | 192 | 352 |
| Valandos, skiriamos mokinių ugdymo(si) poreikiams tenkinti | 64 | 96 | 160 |
| Iš viso Bendrajai programai įgyvendinti | 1504 | 1600 | 3104 |
| Neformaliojo švietimo valandos | 128 | 128 | 256 |
|  |  |  |  |

* 1. Bendrosios programos ugdymo dalykams skiriant ugdymo valandas per savaitę:

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Dalykai | | Dalyko savaitinių ugdymo valandų skaičius | | | | | | | | | | | | | | |
| 1a | 1b | 1c | 1d | 2a | 2b | 2c | 3a | 3b | 3c | 4a | 4b | 4c | 4d | Pradinio ugdymo programa  (1-4 kl.) |
| Tikyba | | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 4 |
| Lietuvių kalba (gimtoji) | | 8 | 8 | 8 | 8 | 7 | 7 | 7 | 7 | 7 | 7 | 7 | 7 | 7 | 7 | 29 |
| Užsienio kalba (anglų) | |  |  |  |  | 2 | 2 | 2 | 2 | 2 | 2 | 2 | 2 | 2 | 2 | 6 |
| Matematika | | 4 | 4 | 4 | 4 | 5 | 5 | 5 | 5 | 5 | 5 | 4 | 4 | 4 | 4 | 18 |
| Pasaulio pažinimas | | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 8 |
| Dailė ir technologijos | | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 8 |
| Muzika | | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 8 |
| Kūno kultūra | | 2 | 2 | 2 | 2 | 1 | 1 | 1 | 2 | 2 | 2 | 2 | 2 | 2 | 2 | 7 |
| Šokis | | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 4 |
| Privalomų ugdymo valandų skaičius mokiniui | | 22 | 22 | 22 | 22 | 23 | 23 | 23 | 24 | 24 | 24 | 23 | 23 | 23 | 23 |  |
| Valandos, skiriamos mokinių ugdymo(si) poreikiams tenkinti | Kūno kult. |  |  |  |  | 1 | 1 | 1 |  |  |  |  |  |  |  | 4 |
| Dailė |  |  |  |  |  |  |  |  |  |  |  |  | 1 |  |
| Iš viso | | 22 | 22 | 22 | 22 | 24 | 24 | 24 | 24 | 24 | 24 | 24 | 23 | 24 | 23 |  |

1. Ugdymo valandos, nurodytos Ugdymo plano 51, 52.2, 52.3 punktuose, numatytos Bendrajai programai įgyvendinti. Mokykla ugdymo procesą organizuoja grupinio mokymo forma kasdieniu mokymo proceso organizavimo būdu vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 (Žin., 2012, Nr. 76-3957).
2. Ugdymo valandų skaičių klasei per savaitę sudaro: privalomų ugdymo valandų skaičius visiems mokiniams, valandos, skiriamos ugdymo(si) poreikiams tenkinti.
3. Valandos, skirtos mokinių ugdymo(si) poreikiams tenkinti, naudojamos:
   1. kryptingam meniniam ugdymui 4c ;
   2. kūno kultūrai mokyti 2 klasėse;
   3. projektinei, kūrybinei ir kitai mokinių ugdomajai veiklai padedančiai siekti Bendrosios programos tikslų.
4. Laikinosios grupės iš kelių klasių mokinių sudaromos;
   1. specialiajai pedagoginei pagalbai teikti;
   2. minimalus mokinių skaičius grupėje 10, maksimalus 20.
5. Ugdymo procesas organizuojamas pamoka:
   1. pamokos trukmė 1 klasėje – 35 min., ir 2-4 klasėse – 45 min., per dieną ne daugiau kaip 5 pamokos.
   2. Pamokų ir pertraukų, skirtų 1 klasių mokiniams, laikas:

*1 pamoka – 8.00-8.35*

*pertrauka 20 min.*

*2 pamoka – 8.55-9.30*

*pertrauka 30 min.*

*3 pamoka – 10.00-10.35*

*pertrauka 30 min.*

*4 pamoka – 11.05-11.40*

*pertrauka 20 min.*

*5 pamoka – 12.00-12.35*

* 1. Pamokų ir pertraukų, skirtų 2-4 klasių mokiniams, laikas:

*1 pamoka – 8.00-8.45*

*pertrauka 10 min.*

*2 pamoka – 8.55-9.40*

*pertrauka 20 min.*

*3 pamoka – 10.00-10.45*

*pertrauka 20 min.*

*4 pamoka – 11.05-11.50*

*pertrauka 10 min.*

*5 pamoka – 12.00-12.45*

1. Ugdymo procesas organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje erdvėje ir pan.).
2. Ugdymo turinio planavimo laikotarpiai ir kiti mokyklai svarbūs su ugdymo turinio planavimu susiję aspektai:
   1. ugdymo turinys 1-4 klasėse planuojamas pagal Pradinio ugdymo metodines rekomendacijas (<http://www.upc.smm.lt/ugdymas/pradinis/rekomendacijos/>) aptartas mokyklos metodinėje grupėje 2013-06-18, Prot. Nr. 3.
   2. planuodamas ugdymo turinį mokytojas planuoja ir mokinių pažangos ir pasiekimų vertinimą, jį sieja su mokymo(si) tikslais atsižvelgdamas į mokinių mokymosi patirtį ir gebėjimus. Vertinimo metodus mokytojai derina tarp savęs, aptaria su mokiniais ir jų tėvais (globėjais);
   3. mokytojai ilgalaikius teminius planus rašo pagal metodinėje grupėje aptartą ir direktoriaus patvirtintą formą.
3. Vadovėlių ir kitų mokymo(si) priemonių pasirinkimo mokykloje principai ir tvarka:
   1. vadovėlių ir kitų mokymo(si) priemonių atnaujinimo, pasirinkimo galimybės birželio mėnesį svarstomos metodinėje grupėje; aptariami ŠMM rekomenduojami vadovėlių ir priemonių sąrašai, parenkami vadovėlių komplektai ir mokymo priemonės padėsiančios siekti Bendrosiose programose iškeltų ugdymo tikslų ir uždavinių;
   2. metodinės grupės siūlymai teikiami direktoriui, o jis tvirtina vadovėlių ir mokymo(si) priemonių sąrašą.
4. Mokinių mokymosi krūvio reguliavimo priemonės:
   1. mokyklos direktorius tvirtina mokymosi krūvio optimizavimo priemonių planą;
   2. didžiausias ugdymo valandų skaičius per savaitę 25 val.;
   3. klasėje dirbantys mokytojai derina tarp savęs namų darbų apimtis ir patikrinamųjų darbų atlikimo datas;
   4. didžiausias patikrinamųjų darbų skaičius per savaitę – 3;
   5. patikrinamųjų darbų organizavimo būdai (kontroliniai, diagnostiniai testai ir kt.);
   6. namų darbų skyrimas: 1 kl. – iki 30 min., 2-4 kl. 30-90 min.;
   7. namų darbai skiriami atsižvelgiant į mokinio individualius gebėjimus;
   8. namų darbų skyrimo formos: pratybos, darbas su tekstu, mokymasis atmintinai, kūrybiniai darbai, referatai, reikiamos informacijos paieška įvairiuose šaltiniuose ir kitos;
   9. pagalbos būdai, atliekant namų darbus: individualūs pokalbiai su mokiniais ir  tėvais, globėjais; individualizuotas namų darbų turinys; pailgintos dienos grupės lankymas;
   10. namų darbai neskiriami: atostogų laikotarpiui, prieš šventines dienas ir savaitgalius.
5. Mokykla einamaisiais metais koreguoja ugdymo procesą ir turinį pagal pasikeitusius mokinių ugdymo poreikius išlaikydama mokslo metams skirtą ugdymo valandų skaičių.
6. BENDROSIOS PROGRAMOS UGDYMO DALYKŲ, INTEGRUOJAMŲ PROGRAMŲ ĮGYVENDINIMAS
7. Ugdymo dalykų programų įgyvendinimas:
   1. Dorinis ugdymas:
      1. tėvai (globėjai) parenka mokiniui vieną iš dorinio ugdymo dalykų: etiką arba tikybą;
      2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.
   2. *Kalbinis ugdymas:*
      1. Siekiant gerinti mokinių lietuvių kalbos (gimtosios) vartojimo žodžiu ir raštu pasiekimus skaitymo, kalbos vartojimo kompetencijos turi būti ugdomos įgyvendinant ir kitas (ne lietuvių kalbos) Bendrosios programos ugdymo dalykų programas: panaudojant mokomąsias užduotis kalbai ir mąstymui ugdyti, kreipiant dėmesį į kalbinę raišką ir rašto darbus;
      2. Pirmosios užsienio kalbos mokymas:
      3. pirmosios užsienio kalbos mokoma antraisiais- ketvirtaisiais pradinio ugdymo programos metais;
      4. tėvai ( globėjai) parenka mokiniui vieną iš mokyklos siūlomų Europos (anglų, vokiečių, prancūzų) kalbų (toliau - užsienio kalba);
      5. užsienio kalbai mokyti visose 2-4 klasėse skiriama po 2 ugdymo valandas per savaitę;
   3. *Socialinis ir gamtamokslinis ugdymas:*
      1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Rekomenduojamos ugdymo veiklos, sudarančios sąlygas ugdytis praktinius gamtamokslinius gebėjimus, todėl (1/4) dalykui skiriamo laiko skiriama organizuoti ugdymą tyrinėjimams palankioje aplinkoje, natūralioje gamtinėje (parke, miške, prie vandens telkinio ir pan.) aplinkoje;
      2. socialiniams gebėjimams ugdytis dalį (1/4) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (pvz. , lankantis visuomeninėse, bendruomenių, kultūros institucijose ir pan.).
   4. *Matematinis ugdymas:*
      1. organizuojant matematinį ugdymą vadovautis ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų TIMSS 2011 m. rezultatais ir rekomendacijomis, pagal galimybes naudoti informacines komunikacines technologijas, skaitmenines mokomąsias priemones.
   5. *Kūno kultūra:*
      1. 1,3 ir 4 klasėse kūno kultūrai skiriamos 2 ugdymo valandos per savaitę , 2 klasėse -1 ugdymosi valanda per savaitę ir 1 valanda iš valandų skiriamų mokinių ugdymosi poreikiams tenkinti;
      2. specialiosios medicininės fizinio pajėgumo grupės organizuojamos taip:
         1. mokiniai dalyvauja ugdymo veikloje su pagrindine grupe, bet pratimai ir krūvis jiems skiriami pagal gydytojo rekomendacijas;
         2. tėvų (globėjų) pageidavimu mokiniai gali lankyti sveikatos grupes ne mokykloje.
   6. *Meninis ugdymas (dailė ir technologijos, muzika, šokis):*
      1. technologiniam ugdymui skiriama ne mažiau kaip 1/3 dailės ir technologijų dalykui skiriamo laiko, nurodyto Mokyklos ugdymo plano 51 punkte;
      2. atsižvelgiant į mokyklos bendruomenės meninio ugdymo poreikius ir mokyklos galimybes mokykloje:
         1. įgyvendinama šokio programa skiriant vieną ugdymo valandą iš kūno kultūros dalykui Mokyklos ugdymo plano 52.3 punkte skiriamų ugdymo valandų per savaitę;
         2. organizuojamas kryptingas dailės meninis ugdymas. Mokykla parengia dailės kryptingo meninio ugdymo programą, tvirtinamą mokyklos direktoriaus.
8. Integruojamų, prevencinių ir kitų ugdymo programų įgyvendinimas:
   1. Į Bendrosios programos ugdymo dalykų programų turinį integruojama:
      1. Lietuvos Respublikos švietimo ir mokslo ministro patirtintų integruojamų Mokėjimo mokytis, Komunikavimo, darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai. Šių programų atskirai vykdyti nereikia;
      2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 (Žin., 2012, Nr. 89-4668), ir Sveikatos ugdymo programa, patvirtinta Lietuvos Respublikos švietimo ir mokslo ministro 2012 m. rugpjūčio31 d. įsakymu Nr. V-1290 (Žin., 2012, Nr. 105-5347);
      3. 1 klasėse, 2b ir 3b klasėse prevencinė tarptautinė programa „Obuolio draugai“;
      4. PUG prevencinė programa „Zipio draugai“;
      5. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų.
   2. Mokytojas, formuodamas klasės mokinių ugdymo turinį, numato ugdymo dalykus, į kuriuos integruojamas Sveikatos ugdymo, Žmogaus saugos bendroji, mokyklos pasirinktų prevencinių, informacinių komunikacinių technologijų ugdymo turinys.
9. MOKINIŲ PAŽANGOS IR PASIEKIMŲ VERTINIMAS
10. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtinta Bendrojo ugdymo programose dalyvaujančių mokinių mokymosi pasiekimų vertinimo ir rezultatų panaudojimo tvarka ir Bendrąja programa, „Mokinių pažangos ir pasiekimų vertinimo tvarka“ ( Mokyklos direktoriaus 2013 m. rugpjūčio mėn. 28 d. įsakymas Nr. V-67).
11. Mokytojas planuoja mokinių ugdymosi pasiekimus ir vertinimą remdamasis mokykloje priimtais susitarimais dėl ugdymo turinio planavimo ir pasiekimų vertinimo, atsižvelgdamas į klasės mokinių ugdymosi pasiekimus, poreikius ir galimybes. Planuodamas 1 klasės mokinių pasiekimus ir vertinimą mokytojas susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus ( jei mokinys lankė priešmokyklinę grupę).
12. Vertinant mokinių pasiekimus ir pažangą taikomas formuojamasis, diagnostinis, apibendrinamasis vertinimas:
    1. formuojamasis vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu, o prireikus ir raštu, t.y. parašius komentarą) apie jo mokymosi eigą, esamus pasiekimus ar nesėkmes;
    2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes:
       1. atsižvelgiant į tai, kas norima įvertinti (vertinimo tikslą), taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną atliekamas ne daugiau kaip vienas diagnostinis darbas;
       2. informacija apie mokymosi rezultatus (kontrolinių, testų ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);
       3. vertinimo informacija kaupiama pasiekimų knygelėse ir vertinimo aplankuose;
    3. apibendrinamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinat mokinio per pusmetį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:
       1. pradinio ugdymo dienyne ar pradinio ugdymo dienyne jungtinėms klasėms (toliau- Dienynas):
          1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio įrašoma „nepatenkinamas“;
          2. dorinio ugdymo pasiekimai įrašoma atitinkamoje Dienyno skiltyje, nurodoma padaryta arba nepadaryta pažanga: „p.p“ arba „n.p“;
          3. specialiųjų poreikių turinčių mokinių, ugdomų pagal pradinio ugdymo individualizuotą programą, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama Dienyno skiltyje įrašant „p.p“ arba „n.p“;
       2. mokyklos parinktoje pasiekimų vertinimo (informacijos fiksavimo) formoje - Pasiekimų knygelėse;
       3. baigus pradinio ugdymo programą rengiamas Pradinio ugdymo programos baigimo pasiekimų ir pažangos vertinimo aprašas, jis perduodamas mokyklai, kurioje mokinys mokysis pagal pagrindinio ugdymo programą.
13. NEFORMALIOJO VAIKŲ ŠVIETIMO ORGANIZAVIMAS
14. Neformaliojo vaikų švietimo veikla skiriama meninę, sporto ar kitą veiklą pasirinkusių mokinių asmeninėms, socialinėms, edukacinėms, profesinėms kompetencijoms ugdyti.
15. Neformaliajam švietimui 1-4 klasėms Bendrojo ugdymo plano 20 punkte numatomas ugdymo valandų skaičius per metus. Šios valandos naudojamos pagal paskirtį.
16. Mokykla kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, tikslina juos mokslo metų pradžioje ir atsižvelgdama į juos siūlo neformaliojo švietimo programas. Neformaliojo vaikų švietimo programos rengiamos atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK- 991 (Žin., 2004, Nr. 98-3663; 2011, Nr. 88-4219).
17. Neformalusis švietimas organizuojamas ne tik mokykloje, bet ir už jos ribų, numatytas veiklos pobūdis, labiausiai atitinkantis veiklos intensyvumą, periodiškumą, trukmę, išlaikant numatytą valandų skaičių per metus.
18. Neformaliojo švietimo grupėje, pagal turimų mokymo lėšų dydį, 15 mokinių skaičių nustatė mokyklos vadovas (Mokyklos direktoriaus 2013-06-25 įsk. Nr. V-60), suderinęs su Mokyklos taryba.
19. Neformaliojo vaikų švietimo programos mokinių atostogų metu vykdomos Trakų r. savivaldybės nustatyta tvarka (Trakų r. savivaldybės sprendimas 2009-08-27 Nr.S1-252). Visuose Programų renginiuose mokinių atostogų metu mokiniai dalyvauja savanoriškai, mokinių dalyvavimas renginiuose derinamas su jų tėvais (globėjais, rūpintojais).
20. UGDYMO ORGANIZAVIMAS JUNGTINĖJE KLASĖJE
    1. Jungiamos trys klasės. 1 kl. –2 , 3 kl.- 6, 4 kl.-1 . Viso 9 mokiniai. Vienas mokinys ugdomas pagal individualizuotą programą.
    2. Atsižvelgiant į Bendrojo ugdymo plano 21.3 punkte numatytą skiriamų valandų skaičių jungtiniam pradinių klasių komplektui skiriama 24 ugdymo valandos per savaitę. Jungtinės klasės komplektui skiriamos 2 neformaliojo švietimo ir 2 mokyklos nuožiūra skiriamos ugdymo valandos.
    3. Bendrosios programos ugdymo dalykams skiriant ugdymo valandas per savaitę:

|  |  |  |  |  |  |
| --- | --- | --- | --- | --- | --- |
| Dalykai | | Dalyko savaitinių ugdymo valandų skaičius | | | |
| 1 | 3 | 4 | Pradinio ugdymo programa (1-4 kl.) |
| Etika | | 1 | 1 | 1 | 4 |
| Lietuvių kalba (gimtoji) | | 8 | 7 | 7 | 29 |
| Užsienio kalba (anglų) | | - | 2 | 2 | 6 |
| Matematika | | 4 | 5 | 4 | 18 |
| Pasaulio pažinimas | | 2 | 2 | 2 | 8 |
| Dailė ir technologijos | | 2 | 2 | 2 | 8 |
| Muzika | | 2 | 2 | 2 | 8 |
| Kūno kultūra | | 2 | 2 | 2 | 7 |
| Šokis | | 1 | 1 | 1 | 4 |
| Privalomų ugdymo valandų skaičius mokiniui | | 22 | 24 | 23 | 92 |
| Valandos, skiriamos mokinių ugdymo(si) poreikiams tenkinti | Kūno kult. |  |  |  | 1 |
| Iš viso | | 22 | 24 | 23 | 93 |

1. MOKINIŲ MOKYMO NAMIE ORGANIZAVIMAS
2. Vaikai, kuriems tais kalendoriniais metais sueina 7 metai ir kuriems reikalinga nuolatinė kvalifikuotų specialistų pagalba bei sveikatą tausojantis dienos režimas, tėvų (globėjų) prašymu namie mokomi pagal Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašą, patvirtintą Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 (Žin., 2007, Nr. 100-4088).
3. Mokinių, dėl ligos ar patologinės būklės negalinčių mokytis mokykloje, mokymas namie nustatomas ir organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 (Žin., 2012, Nr. 114-5788):
   1. Bendroji programa įgyvendinama ugdymą organizuojant pagal atskirus ugdymo dalykus (gimtoji kalba, matematika, anglų k. , pasaulio pažinimas), dailės ir technologijų, muzikos dalykų turinį integruojant į ugdymo dalykus ( gimtoji k., matematika, anglų k., pasaulio pažinimas);
   2. mokykla , suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą ( pritaiko Bendrąją programą, numato ugdomųjų veiklų tvarkaraštį);
   3. namie savarankišku mokymo proceso organizavimo būdu mokomam mokiniui 1-3 klasėse skiriama 9 savaitinės ugdymo valandos, 4 klasėse- 11 ugdymo valandų.
4. **MOKINIŲ, TURINČIŲ SPECIALIŲJŲ UGDYMOSI POREIKIŲ,**

**UGDYMO ORGANIZAVIMAS**

1. BENDROSIOS NUOSTATOS
2. Mokykloje ugdomi 7 specialiųjų ugdymosi poreikių mokinių:
   1. 4 pagal individualizuotas Bendrąsias programas;
   2. 3 pagal pritaikytas Bendrąsias programas.
3. Mokykla rengia Ugdymą planą atsižvelgdama į mokinių specialiųjų ugdymo poreikių įvairovę, mokinių ir jų tėvų (globėjų) pageidavimus, Trakų švietimo pagalbos tarnybos išvadas ir rekomendacijas; vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 (Žin., 2011, Nr. 122-5771), prireikus rengia šių mokinių ugdymo organizavimo mokykloje tvarką: nusprendžia dėl specialiųjų ugdymosi poreikių turinčių mokinių mokymosi krūvio (planuoja privalomas, specialiąsias pamokas, specialiąsias pratybas), specialiosios pedagoginės, psichologinės, socialinės pedagoginės ir (ar) specialiosios pagalbos teikimo, ugdymosi aplinkos pritaikymo.
4. Specialiųjų ugdymosi poreikių turintiems mokiniams ugdyti Bendrąją programą pritaiko dalykų mokytojas; formuoja ugdymo turinį (integralų, pagal dalykus), numato ugdymosi erdves, parenka tinkamiausias ugdymo organizavimo formas, atsižvelgdamas į kiekvieno mokinio specialiuosius ugdymosi poreikius, mokinio ir jo tėvų (globėjų) pageidavimus, mokyklos Vaiko gerovės komisijos, mokykloje dirbančių švietimo pagalbos specialistų rekomendacijas.
5. Organizuodama mokinių, turinčių specialiųjų ugdymosi poreikių, ugdymą mokykla atsižvelgia:

79.1. į mokinių specialiųjų ugdymosi poreikių pobūdį, lygį (nedideli, vidutiniai, dideli ir labai dideli) ir juos sukėlusias priežastis (negalias, sutrikimus, aplinkos veiksnius);

79.2. į mokyklos ir tėvų (globėjų) įsipareigojimus įteisintus mokymo sutartyje;

79.3. ugdymo programą (Bendrąją programą, pritaikytą mokiniams, turintiems specialiųjų

ugdymosi poreikių, ar pradinio ugdymo individualizuotą programą);

79.4. turimas mokymo lėšas;

79.5. švietimo pagalbos prieinamumą;

79.6. ugdymosi erdves.

80. Mokykla, sudarydama mokyklos, klasės ar specialiųjų ugdymosi poreikių turinčio mokinio individualų ugdymo planą:

80.1.vadovaujasi Bendrajame ugdymo plane pradinio ugdymo dalykų programoms įgyvendinti skiriamų ugdymo valandų, nurodytų Bendrojo ugdymo plano 20, 21.3 punktuose, skaičiumi;

80.2. specialiųjų ugdymosi poreikių turintiems mokiniams atsižvelgdama į mokinio sveikatos sutrikimus ir mokyklos Vaiko gerovės komisijos rekomendacijas trumpina ugdymo veiklų /pamokų trukmę 5 min., o sutaupytą laiką skirti mokinių veiklai keisti, pertraukoms organizuoti.

81. Mokyklos Vaiko gerovės komisijos ir/ar Trakų švietimo pagalbos tarnybos ar švietimo pagalbos tarnybos siūlymu, tėvų (globėjų) pritarimu mokiniams, turintiems specialiųjų ugdymosi poreikių:

* 1. vietoj Bendrojo ugdymo plano 70.1, 70.2, 70.3 punktuose nurodytų dalykų mokykla tenkina mokinio specialiuosius ugdymosi poreikius organizuodama specialiąsias pamokas, teikdama papildomą mokytojo pagalbą;
  2. bendrojo ugdymo klasėse besimokantiems mokiniams visi Bendrojo ugdymo plano keitimai, susiję su atleidimu nuo dalykų mokymosi, įforminami mokyklos vadovo įsakymu.

1. MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ VERTINIMAS
2. Mokinio, kuris mokosi pritaikius Bendrąją programą mokymosi pažanga ir pasiekimai vertinami vadovaujantis Ugdymo plano IV dalimi (Mokinių pažangos pasiekimų vertinimas).
3. Mokinio, kuris mokosi pagal pradinio ugdymo individualizuotą programą, atsižvelgiant į programos individualizavimo lygį, mokymosi pažanga ir pasiekimai vertinami vadovaujantis Ugdymo plano IV dalimi (Mokinių pažangos pasiekimų vertinimas) ir mokinių padaryta arba nepadaryta pažanga fiksuojama atitinkamoje dienyno skiltyje įrašant „p.p.“ arba „n.p.“.
4. PSICHOLOGINĖS PAGALBOS, SPECIALIOSIOS PEDAGOGINĖS PAGALBOS IR SPECIALIOSIOS PAGALBOS TEIKIMAS
5. Psichologinė pagalba, specialioji pedagoginė pagalba, socialinė pedagoginė pagalba, specialioji pagalba teikiamos vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 (Žin., 2011, Nr. 88-4220), Specialiosios pedagoginės pagalbos teikimo tvarkos aprašu patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 (Žin., 2011, Nr. 92-4395), Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2004 m. birželio 15 d. įsakymu Nr. ISAK-941 (Žin., 2004, Nr. 100-3729, Nr. 99-4675), Specialiosios pagalbos teikimo mokyklose tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 (Žin., 2011, Nr. 92-4396).
6. Mokykloje mokiniui, turinčiam specialiųjų ugdymosi poreikių, specialiąją pedagoginę ir logopedinę pagalbą teikia specialioji pedagogė, logopedė Irena Kubickienė;

Mokykloje mokiniui, turinčiam specialiųjų ugdymosi poreikių, socialinę pagalbą teikia socialinė pedagogė Edita Stražnickienė;

1. Mokykloje mokiniui, turinčiam vidutinių, didelių ar labai didelių specialiųjų ugdymosi poreikių, specialiąją pagalbą teikia mokytojo padėjėja Irena Sūnelaitienė.

SUDERINTA APTARTA

Mokyklos tarybos posėdyje Mokytojų tarybos posėdyje

2014-06-, Prot. Nr. 2014-06-18, Prot. Nr.